Diari Oficial de la Generalitat Valenciana


Sumari del DOGV 1025, del 14-03-1989 (1989/800970)

ORDRE d'1 de març de 1989, de la Conselleria de Treball i Seguretat Social, per la qual s'aprova el Pla d'Actuacions amb les Diputacions Provincials per a l'exercici de 1989 en matèria de Serveis Socials.
------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/1989/03/01/(1)/dof/vci/html**

### Dades del document

Número de DOGV
:   1025

Data del DOGV
:   14-03-1989

Secció del DOGV
:   DISPOSICIONS GENERALS

Número del document
:   1989/800970


Data del document
:   01-03-1989

Organisme emissor
:   Conselleria de Treball i Seguretat Social

Tipus de document
:   Ordre

Ordre d'1 de març de 1989, de la Conselleria de Treball i Seguretat Social, per la qual s'aprova el Pla d'Actuacions amb les Diputacions Provincials per a l'exercici de 1989 en matèria de Serveis Socials.  
El sistema de Serveis Socials implantat en la Comunitat Valenciana, s'inspira en els principis de responsabilitat pública, atenció normalitzada en els àmbits ordinaris, i apropament dels recursos a las necessitats. Aquestos principis inspiradors s'han anat concretant a la Comunitat Valenciana a través d'un sistema estructurat sobre el Municipi amb els suports tècnics i financers de les Administracions Públiques.  
El paper preeminent que dins els Serveis Socials han assumit els Ajuntaments, tant pel desenvolupament de la Llei de Bases de Règimen Local com per l?Estatut d?autonomia i els desplegaments legals, obliga a determinar el creixement dels recursos i els mecanismes de coordinació i el finançament concertat.  
El sistema públic de Serveis Socials, dissenyat per la Generalitat Valenciana, es recolza sobre una xarxa d'atenció bàsica i uns recursos d'atenció especialitzada. Els primers garanteixen les prestacions bàsiques per a tots el ciutadans, el seu caràcter és estrictament municipal i reben de les altres institucions públiques els suports tècnics i financers necessaris. La Generalitat vol afavorir mitjançant aquest Pla conjunt els concerts necessaris per a la seua implantació.  
Els Centres i Serveis especialitzats són indistintament d'àmbit local o autonòmic. A l?hora d'integrar les transferències realitzades a la Comunitat Valenciana i planificar les noves inversions cal la coordinació i col·laboració entre les distintes administracions a fi d'aconseguir una cobertura progressiva de les necessitats. El Pla intenta coordinar la planificació i avançar conjuntament en el marc de competències de cada Administració pública perquè se'n eviten les duplicitats.  
La Llei de Bases de Règim Local determina com a competències pròpies de la Diputació aquelles que «li atribueixen les Lleis de l?Estat i les Comunitats Autònomes», així com «l?assistència i cooperació jurídica, econòmica i tècnica als Municipis, més que més els de menor capacitat econòmica i de gestió» (art. 36.1,b). Igualment estableix que «la coordinació es realitzarà per la definició concreta i pel que fa a una matèria, serveis o competència... a través de plans sectorials per tal de fixar els objectius i la determinació de les prioritats de l'acció pública en la matèria corresponent». (art. 59.1). Per la seua banda, el Pla Econòmic Valencià II planeja les inversions a la Comunitat Valenciana, atenent a la col·laboració pressupostària entre la Generalitat Valenciana i les Diputacions Provincials i dotant les actuacions de millor perspectiva temporal (1988-91).  
El Consell Superior de Coordinació, en sessió realitzada el 30-11-88, informa favorablement el Pla d?actuacions de la Conselleria de Treball i Seguretat Social.  
En atenció d'aquests motius i fent ús de les facultats que cm confereix la Llei 5/1983, de 30 de desembre, del Govern Valencià, i els Decrets 129/1985, de 23 d'agost i 98/1983, de 30 de juliol, del Consell de la Generalitat Valenciana, després de consultat el Consell de Benestar Social,  
ORDENE:  
Article primer  
S'aprova el Pla d?Actuacions de la Generalitat i Diputacions en matèria de Serveis Socials Generals, Especialitzats i les prestacions econòmiques, tècniques i personals.  
Article segon  
D'acord amb la política d?Acció Social de la Generalitat Valenciana cal la coordinació entre les Administracions públiques per aconseguir la descentralització administrativa, l'acostament de les prestacions als ciutadans, l'aprofitament conjunt dels pressupostos que faciliten la racionalització dels recursos i evite la duplicitat i superposició de les xarxes de serveis.  
Article tercer  
S'estableix com a accions prioritàries coordinades amb les Diputacions Provincials per al desenvolupament dels Serveis Socials:  
1. Consolidar l'actual sistema de Serveis Socials de Base i ultimar la cobertura en tota la Comunitat Valenciana.  
2. Oferir als Municipis un programa concertat per a la implantació i consolidació de les prestacions socials bàsiques.  
3. Mantenir els Serveis Socials Especialitzats que assegure el nivell bàsic que demana les necessitats socials.  
4. Homologar els programes d'iniciativa municipal en l?àmbit dels Serveis Socials.  
Article quart  
La responsabilitat en l?execució de les mesures d'aquest Acord recaurà conjuntament sobre el Cap d?Area de la Direcció Territorial i el Diputat de l'Arca de Serveis Socials de la Diputació Provincial. Els correspondrà:  
a) La supervisió continuada de l'Acord.  
b) La suprema vigilància del seu compliment.  
e) La interpretació de l?Acord en cas necessari.  
d) La proposta anual a la Comissió de Coordinació de totes les modificacions que es consideren avinents.  
Per al compliment de llurs funcions, estaran assistits per una Comissió Tècnica integrada per dos Tècnics de la Direcció D?Area de Serveis Socials i per dos Tècnics de la Diputació provincial. A la Comissió Tècnica correspondrà:  
a) El seguiment continuat dels programes municipals convinguts.  
b) El suport tècnic als Equips Socials de Base.  
e) La comunicació de la planificació de la Direcció General de Serveis Socials als municipis, i la recepció de llurs demandes i necessitats a la Direcció General.  
A fi d'avaluar la situació actual dels Programes Municipals de Serveis Socials, el Cap d?Area i el Diputat podran delegar en l?Equip Tècnic adequat, la realització de la investigació pertinent que servesca de suport per al disseny dels Programes Municipals de Serveis Socials i per a una adequada racionalització que faça òptims els recursos.  
La Comissió Tècnica es reunirà preceptivament una vegada al trimestre amb el Cap d?Area de Serveis Socials i el Diputat, i estendrà Acta dels acords, els quals es faran arribar a l?Hble. Sr. Conseller de Treball i Seguretat Social i a l?Excm. Sr. President de la Diputació Provincial.  
Les comunicacions dirigides als Ajuntaments generades per aquest Acord utilitzaran sempre l'anagrama «Generalitat Valenciana, Conselleria de Treball i Seguretat Social. Diputació de i Serveis Socials Municipals. Departament Interinstitucional».  
La sol·licitud de conveni per part de les Corporacions Locals es presentarà en les Direccions Territorials segons instància oficial. Després de presentada la sol·licitud amb la llista de programes opcionals que desitja implantar el Municipi, es procedirà a la resolució per part de la Comissió Política, previ informe de la Comissió Tècnica.  
Article cinqué. Serveis Socials Generals  
1.1. La Conselleria de Treball i Seguretat Social i les Diputacions Provincials col·laboraran amb els Municipis i Mancomunitats en la implantació dels Equips Socials de Base en el manteniment d'aquells programes d'atenció primària que constitueixen el nivell bàsic de la protecció social:  
a) Informació i assessorament per facilitar la igualtat d'oportunitats en l'accés als recursos socials, i assessorament tècnic sobre problemes socials i llur canalització, quan escaiga, als altres serveis socials existents.  
b) Ajudes econòmiques per a la cobertura de les necessitats bàsiques de subsistència, a fi de prevenir marginacions socials.  
c) Ajuda a domicili per facilitar la integració familiar, quan es troben en situacions en les que no és possible la realització de les activitats habituals, o en situacions de conflicte psico- familiar per a algú dels membres.  
d) Acolliment familiar per atendre la necessitat de convivència personal.  
e) Cooperació social per fomentar la solidaritat, l'autoajuda i l'activitat voluntària.  
Per tal de finançar conjuntament la xarxa bàsica de serveis socials municipals, els criteris de distribució seran cofinançats per les tres Institucions.  
Atenent a la situació sòcio- econòmica d'alguns Ajuntaments, el percentatge de participació podrà ser modificat, en el qual cas la Diputació i la Generalitat assumiran els increments corresponents. De qualsevol manera, es tendirà en el futur a què els Ajuntaments assumesquen progressivament el finançament dels Serveis Socials de Base.  
1.2 La Direcció General de Serveis Socials i les Diputacions Provincials concertaran amb aquells Ajuntaments que tinguen garantit el nivell bàsic de la protecció social, els programes d'iniciativa municipal presentats pel mateix ajuntament, que responguen a demandes concretes de cada Municipi dins el marc estatuari dels Serveis Socials, i s'adequaran els criteris entre les tres Institucions en cada cas concret.  
Article sisé. Serveis Socials Especialitzats  
1. Diputació de Castelló.  
1.1. Sector de Família, Infància i Joventut.  
a) La Diputació participarà permanentment en la Comissió de Valoració d'Expedients prevista en l?article 22 del Decret 23/88 del Consell de la Generalitat Valenciana.  
b) La Diputació participarà com a membre en representació d'Institucions d'integració familiar de titularitat pública en el Consell d?Adopció a què fa referència l'article 28 del Decret 23/88 del Consell de la Generalitat Valenciana.  
c) A la Diputació li correspon la direcció, gestió i administració dels Centres següents:  
- Centre de Recepció i Acollida de menors de 6 a 16 anys.  
- Residència Infantil de 0 a 6 anys.  
- En el Centre « Penyeta Roja» es mantindrà una residència provincial a càrrec de la Diputació, comprometent-se ambdues parts a prosseguir el procés de desassistiment mitjançant el creixement en recursos i a través dels procediments previstos en aquesta Ordre.  
1.2. Sector de Minusvàlues.  
La diputació participarà en el Convaser en els termes que estableixen els Estatuts per a la prestació conjunta de serveis socials i assistencials competència dels ens consorciats i en especial la protecció i tutela dels deficients mentals i els afectats per altres deficiències, tant en l'aspecte de recuperació i rehabilitació com en el familiar, professional i econòmic, cercant la seua integració en la societat.  
En 1989, a més del Centre de Benicarló, s'incorporaran els centres de Castelló de la Plana, Vila- real, Onda i la Vall d'Uixó. '  
1.3. Sector de Tercera Edat.  
Manteniment de les subvencions al sector, i manteniment d'una Residència Geriàtrica Assistida amb una capacitat de 50 places.  
2. Diputació de València.  
2.1. Sector de Família, Infància i Joventut.  
La Diputació participarà com a membre en representació d'Institucions d'integració familiar de titularitat pública en el Consell d?Adopció a què fa referència l'article 28 del Decret 23/88 del Consell de la Generalitat Valenciana.  
2.2. Sector de Minusvàlues  
La Diputació participarà en el Convaser en els termes que estableixen els Estatuts per a la prestació conjunta de serveis socials i assistencials competència dels ens consorciats i en especial la protecció i tutela dels deficients mentals i els afectats per altres deficiències, tant en el seu aspecte de recuperació i rehabilitació com en el familiar, professional i econòmic cercant la seua integració en la societat. En 1989 es gestionaran els Centres de Cheste i Rocafort.  
2.3. Sector de Tercera Edat.  
Manteniment de les subvencions al sector.  
3. Diputació d'Alacant.  
3.1. Sector de Família, Infància i Joventut.  
Creació d'una única Comissió d'Estudis i Valoració amb criteris comuns, que s'ocuparà de l'Adopció i l'Acolliment Familiar.  
La Diputació portarà la direcció, gestió i administració de la Residència Infantil de 0 a 6 anys i de la Residència Comarcal de 6 a 16 anys.  
3.2. Sector de Minusvàlues.  
La Diputació participarà en el Convaser en els termes que estableixen els Estatuts per a la prestació conjunta de serveis socials i assistencials competència dels ens consorciats i en especial la protecció i tutela dels deficients mentals i els afectats per altres deficiències, tant en el seu aspecte de recuperació i rehabilitació com en el familiar, professional i econòmic cercant la seua integració en la societat.  
3.3. Sector de Tercera Edat.  
Manteniment de les subvencions al sector.  
València, 1 de març de 1989.  
El Conseller de Treball i Seguretat Social,   
MIQUEL DOMENECH I PASTOR


Còpia Permalink ELI